
I. DISPOZIȚII GENERALE 

1. Regulamentul cu privire la utilizarea sistemului informațional de management 
universitar (în continuare — Regulament) din cadrul Universităţii de Stat de Educaţie Fizică şi 
Sport (în continuare — USEFS) este elaborat întru realizarea Strategiei de dezvoltare a 
Universităţii de Stat de Educaţie Fizică şi Sport în perioada 2015-2020. 

2. Regulamentul stabileşte regulile de utilizare a informaţiei electronice în toate 
subdiviziunile universitare, precum şi cerinţele față de utilizarea mijloacelor de protecţie la 
colectarea, păstrarea, stocarea, prelucrarea, transmiterea şi distrugerea informaţiilor, cerinţele 
minime faţă de echipamentul tehnic, sistemul de operare al calculatoarelor, tipurile de browser şi 
de program. 

3. Prevederile prezentului Regulament se aplică tuturor utilizatorilor de servicii din cadrul 
USEFS, oferite prin intermediul Sistemului Informaţional de Management Universitar (în 
continuare SIMU), portalului informaţional universitar usefs.md şi a serviciului de poştă 
electronică e-mail de tip instituţional prenume.nume(2[abrev ].usets.md. 

4. Scopul Regulamentului este de a stabili reguli de utilizare a resurselor informatice şi de 
comunicaţii în vederea sprijinirii proceselor educaționale, de cercetare, administrative, sociale, în 
special: 

a) promovarea şi menţinerea imaginii USEFS,; 

b) protejarea investiţiilor USEFS pentru dezvoltarea sistemului informatic şi de 


comunicaţii propriu; 


c) protecția proprietăţii intelectuale şi a tuturor informaţiilor stocate şi transportate prin 
aplicarea resurselor informaţionale ale utilizatorilor autorizaţi: cadre didactico-ştiinţifice, 
personal administrativ şi auxiliar, studenţi, rezidenţi etc.; 

d) instruirea utilizatorilor de resurse informatice privind responsabilităţile asociate cu 
utilizarea acestora; 


e) asigurarea calității serviciilor oferite în cadrul USEFS. 


II. NOȚIUNI GENERALE 

5. Regulamentul definește următoarele noţiuni: 

Administrator — persoană autorizată de către administraţie, cu rol de mentenanţă a 
aplicaţiilor software şi echipamentelor computerizate deservite, angajat al Departamentului 
Logistică. 

Sistemul de Gestiune al Bazei de Date (SGBD) — reprezintă un pachet de programe 
specializat pentru definirea, crearea, întreţinerea şi accesul controlat la baza de date. 

Date — numere, litere, imagini şi alte forme de date. 

Document electronic — document creat şi gestionat în cadrul sistemului informaţional. 

Flux de documente — traseu parcurs de documente în cadrul unui modul, de la înaintarea 
acestora până la aprobare. 

Informaţie — set de date prelucrate de aplicaţii software care definesc un profil, acţiune etc. 

Manager operațional — conducător responsabil de gestionarea unităţii organizaționale la 
fiecare nivel ierarhic al entității, conducător de subdiviziune, exceptând managerul top. 

Mijloace software şi hardware -— totalitatea de programe/aplicaţii şi echipamente 
computerizate care asigură oferirea serviciilor electronice. 

Norme de securitate informațională — totalitatea deciziilor documentate de administrare, 
îndreptate spre protejarea informaţiei, a mijloacelor tehnice şi de program ale sistemelor 
informaţionale. 

Securitatea datelor şi informaţiilor — ansamblu de măsuri îndreptate spre prevenirea 
difuzării neautorizate a datelor şi informaţiilor prin canalele tehnice sau prin canalele secundare, 
spre protecția sistemelor informaţionale universitare de acţiuni premeditate sau neintenţionate, 
care au ca rezultat cauzarea prejudiciului participanţilor la schimbul informaţional. 

Servicii electronice - totalitatea serviciilor prestate angajaţilor universitari prin intermediul 
tehnologiilor informaţiei şi comunicaţiilor, mijloacelor software şi hardware. 

SIMU -— Sistemului Informaţional de Management Universitar care asigură informatizarea 
activităţii USEFS. 

Sistem informaţional — totalitatea de resurse şi tehnologii informaţionale interdependente, 


de metode şi de personal, destinat păstrării, prelucrării şi furnizării de informaţii. 


Student — persoană instruită în cadrul facultăţilor, la studii universitare, în învățământul 


superior, inclusiv studenţi încadraţi în programe de mobilitate sau care studiază temporar. 


III. OBIECTIVE 
6. Obiectivul de bază a serviciului de proiectare şi elaborare a sistemelor informatice şi a 
produselor software din cadrul USEFS este proiectarea, implementarea şi întreţinerea sistemelor 
informaţionale de management universitar, menite să optimizeze atât procesele de luare a 


deciziilor, cât şi activitatea curentă de management. 


IV. MODULE INTEGRATE ÎN SIMU 

7. Modulele integrate în SIMU ca parte componentă a serviciilor informatice sunt: 

a) Modulul Didactic: Admiterea; Decanat - Ciclul I şi Ciclul II; Departament academic - 
Ciclul I şi Ciclul II; Serviciul evidenţă studenţi; Circuitul electronic de documente. 

b) Modulul Managementul Resurselor Umane: Auxiliar, Didactic; Planificarea; Catedra 
militară; Ştiinţa; Sindicate; Securitatea, sănătatea şi protecţia muncii; Poliţe; Salarizarea. 

c) Modulul Managementul Resurselor Universitare: Rectorat; Studii; Registru electronic; 
Servicii electronice; Gestiunea Patrimoniului şi Probleme Sociale; Platforma Universitatea mea. 

8. Modulul „Didactic ”: 

8.1. Modulul „Admiterea” este destinat automatizării procesului de lucru a efectuării 
admiterii în cadrul facultăților din cadrul USEFS. Principalii beneficiari ai modulului sunt: 
Comisia de admitere, responsabili şi operatori. 

8.1.1. Procesul de admitere începe cu colectarea şi gestionarea informaţiei despre candidaţi 
la studii. Informaţia este colectată în conformitate cu regulamentele în vigoare şi din 
considerentul asigurării informaţionale a metodologiei interne de admitere. 

8.1.2. În procesul de colectare a informaţiei, USEFS se conduce de următoarele principii: 
legalitatea informaţiilor; transparenţa informării cu privire la scopul utilizării datelor acumulate; 
responsabilitatea stocării şi prelucrării informației; acordul candidaților privind stocarea şi 
prelucrarea informaţiei oferite în scopuri educaţionale. 

8.1.3. Colectarea informaţiilor despre candidaţii în procesul de admitere se face prin 
următoarele proceduri: 

a) completarea de către candidat a fişei de înscriere prin care se asigură informaţia 
relevantă procedurii de admitere. Conform Legii RM nr. 133 din 08.07.2011 „Privind protecția 
datelor cu caracter personal”, candidaţii îşi dau acordul privind prelucrarea datelor cu caracter 


personal. 


b) informația colectată în procesul de admitere formează baza de date pentru modulul 
„Admiterea”, care are ca scop automatizarea procesului de admitere a candidaţilor la programele 
de licenţă sau master care corespund Ciclului I şi Ciclului II în cadrul USEFS. 

8.1.4. Accesul la baza de date pentru modulul „Admiterea” este asigurat pentru mai multe 
categorii de utilizatori: 

a) candidatul la studii poate vizualiza informaţia care se referă la şansele de admitere şi 
rezultatul admiterii; 

b) administraţia instituţiei; Consiliul Calităţii, Departamentul Studii, responsabilul de 
admitere; secretarul responsabil al comisiei de admitere pot vizualiza dinamica cererilor depuse, 
conţinutul dosarului candidaţilor, situaţia concursului; 

c) operatorii tehnici ai comisiei de admitere pot vizualiza pagina personală a candidatului 
în scopul introducerii datelor, rectificării acestora în caz de necesitate şi retragerii actelor în 
perioada admiterii. 

8.1.5. Modulul „Admiterea” este utilizat atât la etapa depunerii actelor de către candidaţi, 
cât şi la etapa luării deciziei de înmatriculare. Unul din obiectivele acestui modul este generarea 
automată a proiectului Ordinelor de înmatriculare a studenţilor cu finanţare bugetară, în baza 
planurilor de admitere. 

8.1.6. Modulul „Admiterea” emite proiectul de ordine de înmatriculare în baza informaţiei 
generate pe baza informaţiei acumulate şi prelucrate. 

8.1.7. Accesul la modulul „Admiterea” este realizat din cadrul reţelei locale şi în baza 
autentificării utilizatorilor. 

8.1.8. Rapoartele curente ale comisiei de admitere se generează zilnic şi sunt destinate 
pentru membrii Comisiei de Admitere, iar rapoartele intermediare şi finale ale Admiterii se 
prezintă ministerului de resort. 

8.1.9. Ordinele de înmatriculare cu finanţare bugetară sunt generate conform planului de 
înmatriculare, în ordinea descrescătoare a mediei de concurs. 

8.1.10. Ordinele de înmatriculare în bază de contract, cu achitarea taxei de studii, se emit 
după semnarea contractelor. 

8.1.11. Funcţiile de bază ale modulului „Admiterea” sunt: 

a) managementul de informare şi ghidare a candidaţilor; 

b) managementul înregistrării dosarului candidatului (Ciclul I, II, II); 

c) managementul fluxului de informaţie (planuri, cote etc.); 

d) generarea rapoartelor de statistică, activitate şi control a informaţiei; 

e) generarea dosarelor candidaţilor; 

f) managementul concursului de admitere al candidaților; 


g) managementul de repartizare a candidaţilor admişi la studii. 


8.2. Modulul „Decanat - Ciclul I şi Ciclul II”: 

8.2.1. Sistemul informaţional „Decanat - Ciclul I şi Ciclul II” este destinat automatizării 
procesului de lucru la facultățile şi subdiviziunile USEFS. 

8.2.2. Principalii beneficiari ai sistemului informaţional sunt: decanii, prodecanii şi 
metodiştii din cadrul facultăţilor Universităţii. 

8.2.3. Prelucrarea datelor Studenţii înmatriculaţi la USEFS începe cu transferul datelor din 
baza de date a modulului „Admiterea”. 

8.2.4. Modulul „Decanat - Ciclul I şi Ciclul II” permite desfăşurarea următoarelor procese 
şi activităţi: 

a) evidenţa studenţilor pe facultăți/programe de licență/programe de master, pe grupe, pe 
ani de studii, pe forme de învățământ, pe programe de studii, pe cicluri de studii, cu finanţare 
bugetară/cu achitarea taxei de studii sau alte forme; 

b) planificarea şi organizarea studiilor: introducerea planurilor de învățământ, crearea 
grupelor academice, crearea fişelor studenţilor, monitorizarea parcursului academic, înregistrarea 
rezultatelor, evaluărilor finale etc. 

c) crearea şi emiterea ordinelor cu privire la transferul, exmatricularea, schimbarea 
numelui studenţilor, verificarea ordinelor de admitere la examenul de licenţă şi monitorizarea 
ordinelor de conferire a titlului de licenţiat/master în domeniul general de studii a programului 
parcurs; 

d) generarea şi prezentarea diferitelor rapoarte de analiză cantitativă şi calitativă a 
procesului educațional. 

8.2.5. Modulul „Decanat - Ciclul I şi Ciclul II” dispune de mai multe funcționalități: 
proiect de ordin, executare de ordin, management programe şi grupe, management plan de 
învățământi, management borderou, management reușită, management informaţii. 

a) funcționalitatea proiect de ordin permite generarea ordinelor în baza cererii şi 
demersului, semnate de către decanul facultăţii, acceptat de către prorectorul pentru studii. 
Responsabili de emiterea proiectelor de ordine, care ulterior sunt aprobate prin semnătură de 
către rectorul Universităţii, sunt metodiştii din cadrul decanatelor facultăţii; 

b) funcţionalitatea executare de ordin — se introduc ordinele privind înmatricularea la 
programele de studii în bază de contract, cu achitarea taxei de studii, exmatricularea/restabilirea 
din cauza diverselor motive, precum şi ordinele generale privind transferul studenților, ordinele 
de admitere la examenul de licenţă şi de conferire a titlului de licenţiat/master. 

c) funcționalitatea management programe şi grupe — se creează programele şi grupele 
academice în baza ordinelor de înmatriculare/reînmatriculare/transferare/restabilire şi alte 


motive. 


d) funcționalitatea management plan de învățământ — se introduc planurile de învățământ 
pentru programele de licenţă sau master, pe forme de învăţământ (cu frecvenţă sau frecvenţă 
redusă), pe semestre şi ani de studii. Funcţionalitatea permite introducerea doar a planurilor de 
învăţământ aprobate de Ministerul Educaţiei, Culturii şi Cercetării/Senatul USEFS. Responsabil 
de gestionarea şi aprobarea planurilor de învățământ este Departamentul Studii şi Consiliul 
Calităţii. 

e) funcţionalitatea management borderou permite generarea listelor de examinare pe unităţi 
de curs/module din planul de învățământ pentru sesiunea de iarnă/vară, sesiunea de lichidare a 
restanțelor academice. Eliberarea borderourilor individuale se efectuează în cazurile de 
restabilire, transfer, absenţe motivate de la examenele în sesiunile de bază şi recuperare prin 
aprobarea decanului. 

f) funcționalitatea management reușită — introducerea notelor din borderourile de 
examinare care sunt semnate de către examinator, asistent şi decan. 

g) funcționalitatea management rapoarte — permite generarea automatizată a diverselor 
rapoarte după diferiţi parametri: adeverinţe, informaţii generale, statistici, extrase, totaluri, liste, 
fişe, ordine, suplimente etc. 

8.3. Modulul ,, Departament academic - Ciclul I şi Ciclul II”: 

8.3.1. Sistemul informaţional „Departament academic - Ciclul I şi Ciclul II” este destinat 
automatizării procesului de lucru la departamentele din cadrul facultăților USEFS. 

8.3.2. Principalii beneficiari ai sistemul informaţional sunt: şefii şi secretarii 
departamentelor academice din cadrul USEFS. 

8.3.3. Modulul „Departament academic - Ciclul I şi Ciclul II” permite desfăşurarea 
următoarelor procese şi activităţi: 

a) evidenţa studenţilor pe programe de licenţă/programe de master, pe grupe, pe ani de 
studii, pe forme de învăţământ, pe cicluri de studii, pe forme de finanţare (cu finanţare 
bugetară/cu achitarea taxei de studii sau alte forme); 

b) evidenţa didactică pe programe de licenţă/programe de master, pe grupe, pe ani de 
studii, pe forme de învăţământ etc.; 

c) gestionarea informaţiei: dosare, sarcina didactică şi distribuirea acesteia, orare, planuri, 
concedii, informaţii departamente academice; 

d) generarea şi prezentarea diferitelor rapoarte de analiză cantitativă şi calitativă a 
procesului educațional; 

e) managementul registrului de evidență a angajării absolvenţilor în câmpul muncii; 

f) gestionarea informaţiei pentru Suplimentul la Diplomă (nivelul de calificare, programe 
de studii, temele proiectelor/tezelor de an/licenţă, drepturi de calificare, informaţii suplimentare), 


studii de licenţă sau studii de master (ro., eng.); 


g) managementul nivelului de plagiere. 

8.4. Modulul „Serviciul evidenţă studenți” alcătuit din submodulele (,„Studenţi”, „Studenţi 
— Cooperări Internaţionale”, „Studenţi - Contabilitatea”, „Studenţi - Studii”, „Studenţi - Arhiva”, 
„Punctul medical” etc.) 

8.4.1. Modulul „Serviciul evidenţă studenţi” este destinat automatizări procesului de lucru 
la diviziunile sau subdiviziunile USEFS (Departamentul Studii, Consiliul Calităţii; Direcţia 
Managementul Resurselor; Departamentul Logistică, Buget şi Finanţe; Direcţia Investigaţii 
Ştiinţifice; Departamentul Formare Profesională Continuă; Serviciul Relaţii Internaţionale; 
Serviciul Gestiunea Patrimoniului şi Probleme Sociale; Centrul Universitar de Informare şi 
Ghidare în Carieră; Secretariat şi Serviciul relații publice şi promovarea imaginii USEFS). 

8.4.2. Principalii beneficiari ai sistemul informaţional sunt: şef, operator/responsabil din 
cadrul subdiviziunilor USEFS menţionate mai sus. 

8.4.3. Modulul „Serviciul evidenţă studenţi” permite desfăşurarea următoarelor procese şi 
activităţi: 

a) gestionarea informaţiei studenților Ciclului I şi Ciclului II după diferiți parametri (date 
personale, date studii, date academice etc.); 

b) vizualizarea informaţiei despre studenţii Ciclului I şi Ciclului II; 

c) managementul rapoartelor de profil (adeverinţe, certificate academice, forme, statistici, 
ordine şi extrase de ordine, liste cu diferiți parametri, certificate militare etc.); 

d) verificarea situaţiei academice; 

e) verificarea ordinelor asupra studenţilor Ciclului I şi Ciclului II după diferiţi parametri; 

f) controlul absolut asupra corectitudinii/existenţei informaţiei din cadrul sistemului 
informaţional de management universitar; 

g) monitorizarea angajării în câmpul muncii a absolvenţilor USEFS; 

8.5. Modulul „Circuitul electronic de documente”: 

8.5.1. Sistemul informaţional „Circuitul electronic de documente” asigură circulația 
documentelor în interiorul USEFS. Acesta este destinat să eficientizeze și să asigure transparența 
procesului. 

8.5.2. Modulul respectiv este gestionat de „Secretariat”, ce reprezintă punctul de legătură 
dintre toate subdiviziunile Universităţii, care coordonează şi supraveghează fluxul de documente. 
Scopul acestui modul este a eficientiza comunicarea instituțională şi a promova imaginea USEFS 
prin intermediul instrumentelor electronice. Principalii beneficiari ai sistemului informaţional 
sunt: diviziunile şi subdiviziunile universitare. 

8.5.3. Modulul „Circuitul electronic de documente” permite desfăşurarea următoarelor 
procese şi activităţi: 


a) managementul de creare şi clasificare a documentelor; 


b) managementul procedurilor de lucru şi circuitul documentelor; 

c) managementul de păstrare, arhivare şi casare a documentelor pe suport de hârtie; 

d) aplicarea instrumentelor de planificare, gestiune şi arhivare a documentelor, pe suport de 
hârtie şi în format electronic. 

9 Modulul „Managementul Resurselor Umane” 

9.1. Modulul „Managementul Resurselor Umane” este implementat în scopul eficientizării 
şi optimizării procesului de gestionare a resurselor umane disponibile. 

9.2. Beneficiari ai modulului sunt diviziunile sau subdiviziunile USEFS (Departamentul 
Studii Şi Consiliul Calităţii; Direcţia Managementul Resurselor; Departamentul Logistică, Buget 
şi Finanţe; Direcţia Investigaţii Ştiinţifice; Departamentul Formare Profesională Continuă; 
Serviciul Relaţii Internaţionale; Serviciul Gestiunea Patrimoniului şi Probleme Sociale; Centrul 
Universitar de Informare şi Ghidare în Carieră; Secretariat şi Serviciul relații publice şi 
promovarea imaginii USEFS). 

9.2.3. Modulul „Managementul Resurselor Umane” constituie baza de date integrată în 
sistemul informaţional de management universitar dotată cu un şir de funcţionalităţi. 

9.2.4. Obiectivele generale ale modulului sunt implementarea eficientă a managementului 
resurselor umane (recrutare, selectare, angajare, integrare, motivare, evaluare şi dezvoltare, 
avansare profesională etc.) şi asigurarea bazei de date integrate suport pentru sistemul 
informaţional de management universitar. 

Obiectivele specifice ale modulului sunt: crearea unei baze de date complexe şi integrate a 
salariaților pe subdiviziuni, bazată pe principii de ierarhizare, categorii de funcții şi 
responsabilităţi etc.; monitorizarea permanentă a sistemului de dezvoltare profesională a 
personalului; monitorizarea continuă a evoluţiei performanțelor angajaţilor, elaborarea 
rapoartelor prestabilite şi dinamice referitor la resursele umane; informatizarea procesului de 
remunerare amuncii şi motivare a salariaţilor, asigurarea schimbului de informaţii în cadrul 
fluxurilor de documente necesare activităţii. 

9.2.5. Modulul „Managementul Resurselor Umane” este constituit din următoarele 
submodule: „Auxiliar”, „Didactic”, „Catedra militară”, „Ştiinţa”, „Sindicate”, „Securitatea, 
sănătatea şi protecția muncii”, „Poliţe”. 

9.2.6. Modulul „Managementul Resurselor Umane” permite desfăşurarea următoarelor 
procese şi activităţi: 

a) managementul şi evidenţa personalului auxiliar, didactic, ştiinţa şi catedra militară; 

b) evidenţa şi analiza: forme de angajare conform nomenclatorului; 

c) evidenţa şi analiza dosarului personal: vârstă; sex; studii şi cunoştinţe; origine şi stare 


socială; stagiu de muncă; titluri ştiinţifice; titluri ştiințifico-didactice etc.; 


d) evidenţa informaţiei: diviziuni; subdiviziuni; angajări; concedieri; angajați activi şi 
inactivi; funcții; salarii; unităţi; ordine, CPAS-uri, recrutare, polite etc.; 

e) evidenţa, controlul şi analiza: angajărilor, concedierilor, concediilor, ordinelor şi 
confirmărilor etc.; 

f) managementului rapoartelor: liste de personal, angajări, concedieri, state; concedii; 
intervale de vârstă; sex; studii; titluri ştiinţifice şi titluri ştiințifico-didactice; stare familiară; 
stagiu; procese verbale ale şedinţei pentru stabilirea vechimii în muncă; ordinelor de stabilire a 
sporurilor pentru vechimea în muncă; adeverinţelor de angajat/concediat, rapoartelor statistice 
etc.; 

g) selectarea datelor referitoare la angajați conform criteriilor stabilite; 

h) informări zilnice a resurselor umane: stagiu rotund (general, ştiințifico-pedagogic); 
angajați ce pensionează; angajați ce li se finisează concediul special (îngrijirea copilului, creație 
etc.); persoanelor ce li se finalizează contractul de muncă etc.; 

i) managementul ajutoarelor materiale şi a foilor de odihnă sănătate; 

j) managementul colaboratorilor din cadrul Sindicatelor (copii minori, persoane întreținute, 
familii cu mulți copii); 

k) managementul periodicității de instruire în domeniul securității şi sănătății în muncă; 

1) managementul polițelor medicale (CNAM); 

m) managementul CNAS/CPAS. 

9.2.7. Avantajele modulului „Managementul Resurselor Umane” sunt: 

a) managementul electronic al actelor personale ale angajaților; 

b) stocarea datelor personale a salariaților într-o bază de date unificată şi disponibilitatea 
acestora; 

c) protejarea informației cu caracter personal; 

d) administrarea operativă a informației despre angajați; 

e) administrarea utilizatorilor sistemului informațional; 

g) operativitate şi posibilități de generare a multitudinii de rapoarte. 

10. Modulul „Managementul Resurselor Universitare” 

10.1. Modulul „Rectorat” este destinat automatizării procesului de luare a deciziilor în 
urma analizei managementului diviziunilor şi subdiviziunilor din cadrul USEFS. Principalii 
beneficiari ai modulului sunt: rectorul şi prorectorii. 

10.1.1. Modulul „Rectorat” permite desfăşurarea următoarelor procese şi activităţi: 

a) managementul diviziunilor şi subdiviziunilor universitare; 

b) managementul rapoartelor de statistică, planificare, activitate şi control asupra 


diviziunilor şi subdiviziunilor universitare; 


c) accesarea contingentului studenţesc sau resurse umane universitare; 

d) agenda anticamera. 

10.2. Modulul „Studii” este destinat automatizării procesului de evidenţă şi control a 
Facultăţilor, Departamentelor, Diviziuni şi Subdiviziuni din cadrul USEFS. Principalii 
beneficiari ai sistemului informaţional sunt: operatorii din cadrul Departamentului Studii al 
USEFS. 

10.2.1. Modulul „Studii” permite desfăşurarea următoarelor procese şi activităţi: 

a) managementul planurilor de învățământ; 

b) managementul regulamentelor universitare; 

c) managementul curriculelor unităţilor de curs/modulelor; 

d) managementul ordinelor/instrucțiunilor în domeniul didactico-metodic; 

e) managementul sarcinii didactice per profesor; 

f) managementul sondajelor de opinii ai beneficiarilor (cadre didactice, studenți, absolvenţi 
etc.); 

g) managementul informaţiei introduse în modulele „Decanat - Ciclul I şi Ciclul M”, 
„Departament academic - Ciclul I şi Ciclul IT”, „Managementul Resurselor Umane”; 

h) managementul diplomelor de licenţă şi de master; 

i) managementul publicaţiilor didactico-metodice; 

j) managementul carnetelor de student şi de note. 

10.3. Modulul „Registrul electronic” este destinat automatizării procesului de lucru la 
diviziunile şi subdiviziunile USEFS. Principalii beneficiari ai sistemului informaţional sunt: 
rectorul, prorectorii, şefii, operatorii, metodiştii, juristul din cadrul subdiviziunilor Universităţii. 

10.3.1. Modulul menţionat este alcătuit din mai multe submodule dintre care: „Registrul 
petiții”, „Registrul scrisori-intrare”, „Registrul scrisori-ieşire” etc. Modulul „Registrul 
electronic” permite desfăşurarea următoarelor procese şi activităţi: 

a) managementul documentelor electronice; 

b) generarea şi perfectarea registrelor; 

c) generarea şi imprimarea, în baza formularelor prestabilite, a scrisorilor de însoţire 
expediate executanţilor şi scrisorilor-aviz adresate petiționarilor; 

d) controlul executării documentului; 

e) verificarea activităților de management; 

f) restituirea documentelor către funcţionarul responsabil; 

g) expedierea răspunsului către petiţionar; 

h) scoaterea de la evidenţă a petiției; 

i) selectarea opţională a datelor; 


j) calculul datelor statistice/generarea rapoartelor. 

10.4. Modulul „Gestiunea Patrimoniului şi Probleme Sociale” este destinat automatizării 
procesului de gestiune a informaţiei în cadrul Universității. Principalii beneficiari ai sistemului 
informaţional sunt: colaboratorii Serviciului Gestiunea Patrimoniului şi Probleme Sociale, 
Direcţia Managementul Resurselor din cadrul Universităţii. 

10.4.1. Modulul „Gestiunea Patrimoniului şi Probleme Sociale” permite desfăşurarea 
următoarelor procese şi activităţi: 

a) managementul Construcţii Capitale şi Reparaţii; 

b) managementul Aprovizionare; 

c) managementul Cămine Studențești; 

d) managementul Corpuri de Studii şi Amenajarea Teritoriului; 

e) managementul Transport. 

10.5. Modulele „Servicii electronice” şi „Platforma Universitatea mea” constituie un 
ansamblu de mijloace software şi hardware, măsuri organizatorice, sisteme de transmitere a 
datelor şi tehnologii de prelucrare şi utilizare a acestora, metode şi personal, cadru normativ 
corespunzător şi infrastructură, destinate realizării suportului informaţional pentru prestarea de 
servicii electronice în cadrul USEFS. 

10.5.1. Modulele „Servicii electronice” şi „Platforma Universitatea mea” sunt parte 
componentă a Sistemului Informaţional de Management Universitar din cadrul USEFS ce 
defineşte scopurile, sarcinile şi funcțiile modulului, structura organizaţională şi baza juridico- 
normativă, necesare pentru crearea şi exploatarea acestuia, obiectele informaţionale şi datele care 
vor fi gestionate în cadrul modulului, precum şi infrastructura tehnologică şi măsurile necesare 
pentru asigurarea securităţii şi protecției informaţiei. 

10.5.2. Modulele „Servicii electronice” şi „Platforma Universitatea mea” au drept scop 
sporirea eficienţei activităților universitare asigurând o coerență informaţională şi accesul 
transparent la informaţie prin: 

a) susținerea unui mediu informaţional accesibil, modern, autentic şi protejat, pentru 
asigurarea accesului larg la adeverinţe şi alte informaţii de interes public; 

b) modernizarea managementului prin aplicarea noilor realizări în domeniul Tehnologiei 
Informaţiei şi a Comunicaţiilor în procesele de planificare, prelucrare, păstrare, actualizare şi 
utilizare a informaţiei; 

c) asigurarea unui suport tehnologic modern pentru formarea resurselor informaţionale 
universitare; 

d) crearea condiţiilor pentru o mai bună interacţiune informaţională şi pentru colaborare 
eficientă privind schimbul de informaţii dintre universitate şi public; 

e) dezvoltarea unui sistem complex şi coerent de informare dintre specialiştii din domeniul 


resurselor umane, cadre didactice şi studenţi, accesibil prin Internet. 

V. COMPONENTELE SISTEMELOR INFORMAȚIONALE 

11. Pentru ca aplicaţiile din SIMU al USEFS să funcţioneze, este necesar să fie asigurată o 
infrastructură bine pusă la punct atât la nivelul diviziunilor şi a subdiviziunilor sale de structură, 
cât şi la nivelul societăţii civile, personal bine instruit care să utilizeze şi să administreze corect 
sistemul. 

12. Utilizatorii SIMU vor putea fi orice persoane autorizate (conform legislaţiei şi 
regulamentelor instituționale) interesate de informaţia din domeniul universitar. Printre 
utilizatorii corporativi desemnaţi conform regulamentelor instituționale vor fi: 

a) utilizatorii cu funcţii atribuite conform organigramei universitare; 

b) utilizatori cu roluri de autorizare secundară (studenţi, masteranzi, doctoranzi, 
absolvenţi); 

c) utilizatori cu rolul de vizitator 

13. Componentele SIMU sunt: 

a) hardware (echipamente de calcul); 

b) software (aplicaţii informatice, SGBD şi baze de date şi licenţe pentru soft); 

c) reţele şi infrastructură de comunicaţii; 

d) managementul şi interconectarea reţelelor de comunicaţie. 

14. Sistemul informatic integrat rezultat din compunerea acestor elemente va reprezenta, 
de fapt, liantul între nivelul de decizie şi nivelul de execuţie, cel care reprezintă interfaţa cu 
publicul şi care realizează prestarea serviciilor. 

15. Pentru a asigura bunul mers al lucrărilor de implementare a concepţiei, dar şi pentru a 
crea capacităţi de mentenanţă a infrastructurii de prestare a serviciilor electronice în domeniul 
universitar se desemnează responsabilul de tehnologia informaţiei și a comunicațiilor cu rolul de 
a detalia strategia de implementare şi a elabora planul de implementare şi monitorizare a 
îndeplinirii acestuia. 

16. Responsabilul de tehnologia informaţiei şi a comunicaţiilor va deţine controlul asupra 
unor activităţi precum: 

a) implementarea sistemului informatic integrat de prestare a serviciilor electronice în 
domeniul din cadrul USEFS; 

b) dezvoltarea aplicaţiilor în arhitectură DESKTOP, WEB, MOBILE, cu posibilitatea 
conectării publicului larg la informaţiile universitare; 

c) proiectarea şi implementarea unei baze de date complexe specializată pe domeniul 
universitar care să devină nucleul de coerenţă al sistemului informatic universitar, să păstreze în 


mod unic informaţia universitară utilă pentru diviziuni sau subdiviziuni; 

d) dezvoltarea unei infrastructuri de gestiune a informaţiilor din domeniul universitar şi de 
prestare a serviciilor electronice în acest domeniu. 

17. Securitatea informațională reprezintă resursele informaţionale şi a infrastructurii 
informaţionale contra unor acţiuni premeditate sau accidentale cu caracter natural sau artificial, 
care pot afecta integritatea şi confidențialitatea datelor şi buna funcţionare a sistemului. 

18. Sistemul de securitate reprezintă o totalitate de măsuri administrative şi tehnologice, 
orientate spre prevenirea şi contracararea pericolelor. 

19. Sarcinile de bază ale asigurării securităţii informaţionale sunt: 

a) asigurarea confidenţialităţii informaţiei - prevenirea contra accesului neautorizat; 

b) asigurarea integrităţii logice a informaţiei - prevenirea introducerii, actualizării şi 
nimicirii nesancţionate a informaţiei; 

c) asigurarea integrităţii fizice a informaţiei; 

d) asigurarea protecției infrastructurii informaționale contra deteriorării şi contra 
tentativelor de modificare a funcţionării. 

20. Mecanismele de bază ale asigurării securități informaţionale implementate în SIMU 
sunt: 

a) autentificarea şi autorizarea; 

b) dirijarea accesului; 

c) înregistrarea acțiunilor şi auditul; 


d) criptarea informaţiei. 


VI. DISPOZIȚII FINALE 

21. Regulamentul cu privire la utilizarea sistemelor informaţionale în cadrul USEFS se 
aprobă de către Senatul universitar. 

22. Orice dispoziţie contrară prezentului regulament se abrogă odată cu aprobarea 
prezentului Regulament. 

23. Prezentul Regulament se poate modifica la propunerea responsabilului de tehnologia 
informaţiei şi a comunicaţiilor şi a rectorului, cu aprobarea Senatului USEFS. 

24. Prezentul Regulament intră în vigoare la data aprobării acestuia de către Senatul 


USEFS. 

